Diari Oficial de la Generalitat Valenciana


Sumari del DOGV 5391, del 20-11-2006 (2006/12800)

Informació pública del Programa d'Actuació Integrada presentat per la Societat Anònima Municipal Actuacions Urbanes de València (AUMSA), per al desenrotllament de la unitat d'execució única de l'entorn de la piscina olímpica.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5391

Data del DOGV
:   20-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12227


Organisme emissor
:   Ajuntament de València

Tipus de document
:   Anunci

Informació pública del Programa d'Actuació Integrada presentat per la Societat Anònima Municipal Actuacions Urbanes de València (AUMSA), per al desenrotllament de la unitat d'execució única de l'entorn de la piscina olímpica. [2006/12808]  
L'Ajuntament Ple en sessió ordinària celebrada el 29 de setembre del 2006, va adoptar l'acord següent:  
.Vistes les actuacions hagudes en l'expedient, així com els informes emesos per l'Oficina Tècnica de Planejament de 25 d'agost del 2006 i pel Servici de Projectes Urbans de data 7 de setembre del 2006, i previ dictamen de la Comissió Informativa de Vivenda, Grans Projectes i Urbanisme, s'acorda:  
I. Optar per la gestió directa de l'Actuació Integrada per al desenrotllament de la Unitat d'Execució Única de l'Entorn de la Piscina Olímpica, a través de la Societat Anònima Municipal Actuacions Urbanes de València (AUMSA), de conformitat amb els articles 118.1 i 128 de la Llei 16/2005, de 30 de desembre, de la Generalitat, Urbanística Valenciana i concordants del Reglament d'Ordenació i Gestió Territorial i Urbanística.  
II. Sotmetre a informació pública dins el termini de vint dies hàbils mitjançant anunci publicat en el Diari Oficial de la Generalitat i, simultàniament o amb posterioritat, en un diari no oficial d'àmplia difusió dins el municipi, i prèvia remissió de notificació formal i individualitzada als interessats i als que consten en el Cadastre com a titulars de drets afectats per l'actuació proposada, l'Alternativa Tècnica de Programa d'Actuació Integrada i la resta de documentació establida en l'article 127.1 i 2 de la LUV presentades per la Societat Anònima Municipal Actuacions Urbanes de València, .AUMSA. per al desenrotllament de la Unitat d'Execució Única de l'Entorn de la Piscina Olímpica.  
Dins el dit termini, comptador des de l'endemà de l'última publicació de l'anunci d'exposició pública, podran formular-se al·legacions al contingut de la dita documentació, la qual podrà ser examinada en l'Oficina Municipal d'Informació Urbanística situada a la planta baixa de l'Av Aragó, 35, sense que puguen presentar-se Alternatives Tècniques ni Proposicions Juridicoeconòmiques per no tractar-se d'un procediment selectiu de conformitat amb les disposicions establides en l'art. 272 del Reglament d'Ordenació i Gestió Territorial i Urbanística a l'haver-se adoptat el règim de gestió directa per a l'actuació.  
III. De conformitat amb les disposicions establides en l'article 128.3 de la LUV, la Societat Anònima Municipal Actuacions Urbanes de València (AUMSA) amb data 1 de juny del 2006 va presentar la descripció dels compromisos d'inversió i gestió contrets per la dita societat i l'existència de disponibilitat de recursos pressupostaris. No obstant això, la dita societat, de conformitat amb actuacions precedents, haurà d'acreditar l'existència de crèdit suficient als efectes prevists dins l'esmentat article 128.3 de la LUV, dins el termini dels 15 dies naturals següents a l'aprovació definitiva del programa.  
IV. Fer constar que en la base de dades cadastrals figura com a desconegut el titular de la parcel·la amb referència cadastral 9339152OW2258Z1745AF afectada per l'actuació, per la qual cosa s'haurà de publicar el present acord en el Butlletí Oficial de la Província als efectes de les disposicions establides en l'article 293.4 del Reglament d'Ordenació i Gestió Territorial i Urbanística, tot servint d'avís per a este de l'inici del procediment.  
V. Notificar el present acord als distints Servicis municipals..  
València, 11 d'octubre del 2006.. El secretari: Pedro García Rabasa.